เชือดครูพละหื่น ปมฉาวอนาจารนร.หญิงโรงเรียนสตรีดัง สั่งย้ายเข้ากรุ
รอง ผอ.สพม.เขต1 สั่งย้ายแล้ว ครูพละ โรงเรียนสตรีดัง ปมตกเป็นผู้ต้องสงสัยกระทำอนาจารเด็กนักเรียนหญิง คาด 7 วันรู้ผลสอบข้อเท็จจริง ชี้โทษสูงสุดไล่ออก ด้าน เจ้าตัวโร่แจ้งความ ยันผู้หญิงในรูปคือ เมียครูเอง,เมื่อวันที่ 18 มี.ค.62 ผู้สื่อข่าวรายงานว่า นายธนารัชต์ สมคเณ รองผู้อำนวยการสำนักงานเขตพื้นที่มัธยมศึกษาเขต 1 กรุงเทพมหานคร หรือ สพม. กล่าวถึงความคืบหน้ากรณีโซเชียล แฉว่ามีครูพละในโรงเรียนแห่งหนึ่งย่านฝั่งธนบุรี กระทำอนาจารเด็กนักเรียนนั้น,ยืนยันว่า ล่าสุดทางสำนักงานเขตการศึกษาได้มีคำสั่งย้ายครูที่ตกเป็นผู้ต้องสงสัยไปปฏิบัติหน้าที่ประจำที่ สพม. เรียบร้อยแล้ว โดยได้เริ่มเข้าทำงานวันนี้เป็นวันแรก จนกว่าจะมีการสอบสวนแล้วเสร็จ เพราะเกรงว่าในระหว่างสอบสวนจะเข้าไปยุ่งเกี่ยวกับพยานหลักฐานและตัวเด็กที่อ้างว่าเป็นผู้เสียหาย คาดว่าจะใช้ระยะเวลาดำเนินการภายใน 7 วัน จะทราบผลข้อเท็จจริงทั้งหมด เบื้องต้นได้ตั้งคณะกรรมการสอบทั้งหมด 5 คนที่มีทั้งครูในโรงเรียนและคนนอก,ส่วนกรณีภาพถ่ายเผยแพร่ทางโซเชียลฯ และมีข้อความว่าผู้หญิงในภาพเป็นศิษย์เก่าของโรงเรียนที่เกิดเหตุ โดยเบื้องต้นได้มีการสอบถามผู้ปกครองของเด็กที่ถูกอ้างว่าเป็นผู้เสียหาย ยืนยันว่าบุคคลดังกล่าวที่ถ่ายภาพกับครูพละไม่ใช่ลูกของตนเอง ซึ่งขณะนี้อยู่ระหว่างการตรวจสอบในเชิงลึกต่อว่าเป็นใคร ,อย่างไรก็ตาม ขณะนี้ยังไม่พบว่ามีผู้เสียหายที่อ้างว่าถูกกระทำอนาจารมาแจ้งความกับตำรวจ แต่หากมีผู้เสียหายเข้าแจ้งความ หากจะมีการสอบปากคำก็จะต้องปฏิบัติตามขั้นตอนที่จะต้องมี สพฐ. และสหวิชาชีพก่อน เพราะอาจจะกระทบต่อสภาพจิตใจของเด็กเพราะเป็นเรื่องละเอียดอ่อน ,นายธนารัชต์ กล่าวอีกว่า หากผลการสอบพบว่าครูพละรายนี้ได้กระทำอนาจารเด็กจริงโทษสูงสุดคือไล่ออก,อย่างไรก็ตาม จากแหล่งข่าวมีข้อมูลว่าหลังจากมีภาพที่มีการแชร์ในโซเชียลฯ เป็นภาพครูพละและหญิงสาวที่อยู่ในลักษณะโป๊นั้น ล่าสุดครูพละได้เข้าไปแจ้งความกับ สน.บางกอกน้อย แล้ว ในข้อหา นำภาพอนาจารเข้าสู่ระบบคอมพิวเตอร์ เนื่องจากว่าผู้หญิงในรูปนั้นคือภรรยาของครูพละเอง และไม่ใช่เด็กนักเรียนแต่อย่างใด ส่งผลให้ภรรยาและครูพละได้รับความเสียหาย
รอง ผอ.สพม.เขต1 สั่งย้ายแล้ว ครูพละ โรงเรียนสตรีดัง ปมตกเป็นผู้ต้องสงสัยกระทำอนาจารเด็กนักเรียนหญิง คาด 7 วันรู้ผลสอบข้อเท็จจริง ชี้โทษสูงสุดไล่ออก ด้านเจ้าตัวโร่แจ้งความ
ครูพละ,ครูพละหื่น,ครูข่มขืนนักเรียน,ครูหื่น,อนาจารเด็ก,ข่าวทั่วไป